desimalsystem
Store norske leksikon,Realfag,Fysikk,Mål og vekt
Desimalsystem er et enhetssystem eller et pengesystem der hver enhet inneholder 10, 100 eller 1000 enheter av det neste lavere trinn. Desimalsystem blir også brukt som betegnelse på titallsystemet vårt, også kalt det dekadiske tallsystemet.
Eldre enhetssystemer var gjennomgående basert på ikke-desimale systemer som ofte hadde en duodesimal eller heksadesimal forankring. For eksempel var lengdeenheten fot oppdelt i 12 tommer, mens det gikk 16 enheter av vektenheten pund i en lispund.I et desimalt pengesystem er det mest vanlig at hver enhet inneholder 100 av det neste lavere trinn (100 øre inngår i en krone), men 10 og 1000 delenheter forekommer også.Ikke-desimale pengesystemer var vanlige før i tiden. I Norge benyttet man for eksempel et heksadesimalt pengesystem, der 1 mark var oppdelt i 16 skilling. I Storbritannia var ett pund oppdelt i 20 shilling, som igjen var oppdelt i 12 pence, før det i 1971 ble endret til et desimalt pengesystem. Les mer i Store norske leksikon duodesimalsystem heksadesimalt tallsystem dekadisk tallsystem